Камо сте нагли?
Камо сте нагли врагови црни,
Слободе наше звјерови љути;
Османи бјесни, — Мађари горди —
Куд ће те даље тирани крути?...
Стан’те, о змије! Србин је жив,
Душанов Бог још је њему жив!

Јесте, Српству јоште Бог правде живи,
И види грозне невоље наше;
Пуштиће муње, громове с’ неба,
Здробиће главе охоле ваше;
Ахил је Србин, витез—лав јак,
Стрести ће ланце, скрит ће вас мрак.

Доста сте до сад измети људства,
Бједну нам браћу гњавили, трли;
Дванајест сати истичу веће —
Куд ћете даље грабљиви црви!
Срб је пред вама — огњени змај,
Камо сте нагли — ту вам је крај!

Извор 
1871. Црногорка. Година прва, стр. 11.

Ристо Милић